Logotip HRFF-a
***HRFF - Human Rights Film Festival*** (engleski za *Festival filma o ljudskim pravima*), poznatiji po skraćenom nazivu, međunarodni je nenatijecateljski i neprofitni filmski festival koji se u Hrvatskoj održava od 2002. godine s ciljem unaprjeđenja vidljivosti raznih tema s područja ljudskih prava u mediju filma.

Povijest
--------

*HRFF* je započeo 14. prosinca 2002. godine u Zagrebu u suorganizaciji udruga Multimedijalni institut (Mi2) i Udruženje za razvoj kulture (URK), poznatijim po svojim javnim prostorima *MaMa* i *Močvara*.

16. HRFF u Kinu Europa (2018. g.)
Organizacijski tim prvog festivala uključivao je članove obje organizacije: Emina Višnić, Ivan Ramljak, Lina Kovačevič, Janja Sesar, uz savjetnike: Vanja Nikolić, Teodor Celakoski i podršku One World Film Festivala (Prag). Već u prvom izdanju ugostio je međunarodne i regionalne goste. Umjetnički direktor tog prvog festivala je bio filmski radnik (kasnije i redatelj) Ivan Ramljak, a tadašnji koncept festivala bilo je prikazivanje dokumentarnih filmova o ljudskim pravima. Koncept je već u drugoj instanci 2004. godine (pod umjetničkim vodstvom Vanje Kaluđerčić 2004-2006.) proširen, pa se prikazuju i dokumentarni i igrani i eksperimentalni filmovi koji se i dalje dotiču tematike ljudskih prava.

16. HRFF u Kinu Europa (2018. g.)16. HRFF u Kinu Europa (2018. g.)
Od 2007. do 2018. godine HRFF ima lokaciju koja im služi kao centralna lokacija za organizaciju festivala, u prostorima Kina Europa u centru Zagreba, prije prelaska u Kino Tuškanac. Festival se svake godine održava na nekoliko mjesta u Zagrebu. Svake godine program festivala ima svoju vlastitu temu u centru pozornosti pa se kroz nedavna izdanja festivala bavilo pitanjima društvene pravde, javnosti, zemlje, životom Roma u Europi, izbjeglištva i izbjegličke krize te brojnih drugih. HRFF se s repriznim i promotivnim programima prezentirao i u Rijeci i drugdje u Hrvatskoj, a od početka pandemije COVID-19 djelomično ili potpuno online. Festival se do sada održao devetnaest puta, posljednji put od 5. do 12. prosinca 2021. godine.

Lokacije festivala
------------------

Književni klub Booksa
Human Rights Film Festival se održava u dva grada, Zagrebu i Rijeci, te su lokacije u tim gradovima podložne promjenama, ovisno o programu festivala za tu godinu. Doduše, neke od lokacija (pogotovo one koje se smatraju centralnim za sam festival i organizatore festivala) ponavljaju svake godine.

Lokacije u Zagrebu na kojima se održavao program 19. Human Rights Film Festival jesu:

17. HRFF panel (2019. g.)
* Kino Europa
* Kino Tuškanac
* Klub Mama
* Klub Močvara
* Književni klub Booksa
* Medijateka Francuskog instituta
* Galerija Nova
* Klasična gimnazija
* Centar za integraciju izbjeglica - SOL

Lokacija na kojoj se festival održava u Rijeci je:

* Art-kino Croatia

Partneri festivala
------------------

Logotip Udruženja za razvoj kulture (Močvara)
Logotip kluba MaMa
Logotip Filmaktiv
Logotip Documente
Uz dva organizatora festivala se nalaze i ostali partneri koji kroz svoju redovitu podršku (programsku ili u resursima) omogućuju kontinuitet i razvoj festivala kao platforme za društvena pitanja: 

* Filmaktiv
* Art-kino Croatia
* Kino Tuškanac
* Booksa
* What, How & for Whom (WHW)
* Kulturtreger
* Ured za informiranje Europskog parlamenta u RH
* Ured za ljudska prava i prava nacionalnih manjina Vlade RH
* Ured Pučke pravobraniteljice
* Zaklada Solidarna
* Centar za žene žrtve rata - Rosa
* Izvor (udruga)
* Platforma za reproduktivnu pravdu
* Roda (udruga)
* U dobroj vjeri
* GONG
* Prekinimo šutnju
* Kuća ljudskih prava
* Human Rights House Foundation (Fondacija kuća ljudskih prava)
* Centar za mirovne studije
* Lazareti – kreativna četvrt Dubrovnika
* Isusovačka služba za izbjeglice
* Udruga za samozastupanje
* SOIH – Zajednica saveza osoba s invaliditetom Hrvatske
* Dugine obitelji
* Documenta
* RoUm
* ProPuh
* Domino (udruga)

Izvori
------

1. ↑  ffljp:FrontPage (2003-02-10). Archived from the original on 2003-02-10. Preuzeto 2022-04-07.
2. ↑  ffljp:OrganizacijskiTeam (2003-02-12). Archived from the original on 2003-02-12. Preuzeto 2022-04-07.
3. ↑  ffljp:GostiFestivala (2003-02-12). Archived from the original on 2003-02-12. Preuzeto 2022-04-07.
4. ↑  Iz hobija i strasti, bez planova i strategija (hr).
5. ↑  Croatia’s Human Rights Film Festival in Tenth Year (en).
6. ↑  Human Rights Film Festival (hr).
7. ↑  Direktor HRFF-a: U godini opsjednutoj normalnim propitujemo što je to 'normalno'. *tportal.hr*. Preuzeto 2021-04-19.
8. ↑  Lokacije (hr).
9. ↑  Partneri (hr).

Vanjske poveznice
-----------------

* Mrežne stranice *Human Rights Film Festival*
* *Human Rights Film Festival* na Facebooku